NaiveNeuron/SloPal huggingface dataset:
Fronc, Martin, poslanec NR SR (2012-12-18):
Ďakujem pekne, pani predsedajúca. Pán kolega Gál vás, pán minister, vyzýval, aby ste konali a nemlčali v prospech spravodlivosti. A ja sa chcem k tomu pridať. Vy asi už vzhľadom na svoj vek ste ešte zažili pána profesora Rebra a jeho známe citáty. Jeden z nich vo voľnom preklade hovorí, že štáty bez spravodlivosti sú len lotrovstvá. A prečo to hovorím, pán minister? Vy tým, že ste prijali funkciu ministra a ako odborník, stali ste sa vrcholovým politikom. To ako keď niekto povie, že ja som odborník a jednoducho, keď nastúpi na loď, na kapitánsky mostík a chytí do rúk kormidlo, de facto sa stáva kormidelníkom lode, lodivodom. Mali ste dobrú reputáciu, ja to beriem a beriem aj to, že ako som počul, robíte rekodifikáciu a podobne. Iste dôležité veci, ale, pán minister, som presvedčený, že dnes vaša hlavná úloha je usilovať sa o to, aby ste pomohli spravodlivosti. Vaši predchodcovia pán Lipšic, pani Žitňanská sa v tomto smere, mám pocit, snažili, možnože nie úspešne a možnože urobili aj chybné kroky a sú aj veci, s ktorými som nesúhlasil, ale celkom iste sa snažili. Ale musím povedať, pán minister, že ja zatiaľ z vašej strany toto necítim, a preto sa vás chcem znova popýtať, aby ste sa usilovali o to, aby v justícii zavládla spravodlivosť. Jednoducho to, čo je hlavná úloha politika, ministra spravodlivosti. Ďakujem.
Grendel, Gábor, podpredseda NR SR (2021-10-19):
Ďakujeme, pán minister. Želá si záverečné slovo pani spravodajkyňa? Nech sa páči.
Pellegrini, Peter, predseda NR SR (2015-04-24):
S reakciou na faktické pani podpredsedníčka Jurinová, nech sa páči.
P. Paška, predseda NR SR: (2010-02-04):
hodina otázok . Včera poslanci do 12.00 hodiny položili 21 otázok na predsedu vlády a 39 otázok na členov vlády. Overovatelia schôdze vyžrebovali ich poradie, podľa ktorého bude najprv v určenej lehote 15 minút odpovedať na otázky, ktoré boli položené naňho, pán premiér vlády Slovenskej republiky, a potom ostatní ministri podľa vyžrebovaného poradia. Pán premiér, poprosím vás teraz, aby ste nám oznámili, kto bude zastupovať neprítomných ministrov.
Brocka, Július, poslanec NR SR (2014-12-10):
Ďakujem pekne. Asi to tak malo byť, dámy a páni, je to krásny symbol, že dnes 10. decembra na Deň ľudských práv rokujeme o tomto návrhu zákona, tak ako to povedala aj Janka Šípošová. Vyzerá to tak, ako keby to bolo naše rozhodnutie, že je to dnes, teraz. Prosím vás, nechajme verejnosť v tom, že to je naše rozhodnutie, že dnes, teraz o tomto návrhu rokujeme. Mne sa páči, predkladatelia teda akú formu zvolili, že nakoniec inak to nejde. Naozaj po dvadsiatich piatich rokoch po páde režimu sa to dá len symbolicky, na jednej strane aspoň symbolicky odškodniť obete totalitného režimu a na druhej strane tiež len symbolicky obmedziť nespravodlivé výhody tých, čo sa podieľali na porušovaní ľudských práv. Ja si myslím, dámy a páni, že by to bol veľmi dôstojný a krásny príspevok Národnej rady práve ku Dňu ľudských práv, keby sme tento návrh posunuli do druhého čítania. Môžeme ho aj neposunúť. Ale mne sa zdá, že keby sme ho neposunuli, že by to bolo výrazom hrubosti a netolerancie zo strany Národnej rady vyslovenie k tomu dňu, že dnes je Deň ľudských práva. Ja si myslím, že keď Národná rada neorganizuje žiadne iné podujatie, ale že dnes rokujeme o tomto návrhu, tak to je náš príspevok. Nepokazme to. Ja chcem poprosiť všetkým aj tých, čo tu nie sú, nepokazme túto možnosť pripomenúť si tento deň takýmto krásnym spôsobom.
M. Sabolová, poslankyňa: (2003-02-27):
Národná rada Slovenskej republiky uznesením č. 87 z 3. decembra 2002 pridelila vládny návrh zákona do nasledujúcich výborov: ústavnoprávneho výboru, výboru pre financie, rozpočet a menu, zahraničného výboru a výboru pre ľudské práva, národnosti a postavenie žien. Ako gestorský výbor určila výbor pre ľudské práva, národnosti a postavenie žien. Uvedené výbory prerokovali predmetný návrh zákona v lehote určenej uznesením Národnej rady. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 72 ods. 2 zákona Národnej rady č. 350 o rokovacom poriadku. Predmetný vládny návrh zákona odporúčali Národnej rade schváliť s pozmeňujúcimi a doplňujúcimi návrhmi výbor pre financie, rozpočet a menu, zahraničný výbor, výbor pre ľudské práva, národnosti a postavenie žien, ako aj ústavnoprávny výbor. Z uznesení uvedených v bode III vyplývajú nasledujúce pozmeňujúce a doplňujúce návrhy, ktoré máte predložené v informácii. Tieto čítať nebudem. Gestorský výbor Národnej rady pre ľudské práva, národnosti a postavenie žien rokoval o stanoviskách výborov, ktorým návrh zákona bol pridelený, 24. februára tohto roku na svojej 6. schôdzi a neschválil spoločnú správu. Počet členov výboru je 12, prítomných bolo 8, za návrh hlasovali 4 a nikto nebol proti, 4 sa zdržali. Uznesením č. 37 výbor poveril spravodajkyňu Máriu Sabolovú informovať Národnú radu o priebehu a o výsledku rokovania výborov, predložiť návrh na ďalší postup podľa § 80 ods. 2 a v zmysle rokovacieho poriadku, využívam oprávnenie, ktoré spoločnému spravodajcovi výborov vyplýva z § 80 ods. 2 rokovacieho poriadku, a predkladám návrh na ďalší postup pri hlasovaní o jednotlivých pozmeňujúcich a doplňujúcich návrhoch uvedených v informácii. Navrhujem hlasovať samostatne o bodoch 1 s odporúčaním prijať, o bode 2 s odporúčaním prijať, o bode 3 s odporúčaním neprijať. O bode 4 – nechávam na voľnú úvahu poslancov – odporúčam, aby ostalo pôvodné znenie, pretože slovo „najmä“ rozširuje možnosť správnej rady v prípade potreby rokovať aj o ďalších náležitostiach, tak ako je to uvedené vo vládnom návrhu zákona. A o bodoch 5, 6, 7, 8, 9 a 10 hlasovať spoločne. Ide o legislatívnotechnické pripomienky odboru Národnej rady, kde sa aj upravuje dátum účinnosti zákona, pretože lehotu 1. marca nie je možné naplniť. Toto je návrh zo spoločnej správy. V prípade, že budú ostatné pozmeňujúce návrhy, v záverečnom slove sa k nim vyjadrím. A prosila by som pána predsedajúceho, aby som mohla vystúpiť v rozprave ako prvá. Hlásim sa do rozpravy ako prvá.
B. Bugár, podpredseda NR SR: (2004-06-17):
Pán podpredseda vlády, pán minister financií, chcete sa vyjadriť k rozprave? Nech sa páči.
Danko, Andrej, predseda NR SR (2019-03-28):
Pán poslanec Dostál.
Danko, Andrej, predseda NR SR (2016-05-25):
Ďakujem, pán poslanec. Pýtam sa, či sa niekto chce prihlásiť do rozpravy ústne. Ďakujem. Uzatváram možnosť prihlásenia do rozpravy ústne. Jeden procedurálny návrh, pani poslankyňa, nie? (Reakcie z pléna.) Áno. Áno. (Reakcie z pléna.) Dobre, ste prihlásená, pani poslankyňa, do rozpravy, len aby technika zvládla. Áno, už je to v poriadku. Uzatváram možnosť prihlásenia do rozpravy ústne. A poprosím o slovo pani Natáliu Grausovú.
Bugár, Béla, podpredseda NR SR (2019-06-27):
Pán poslanec, nech sa páči, môžte mať doplňujúcu otázku.
Pellegrini, Peter, predseda NR SR (2015-07-02):
Ďakujem pekne. S reakciou na vašu faktickú poznámku pán poslanec Martvoň.
P. Gabura, poslanec: (2006-10-18):
Po prvé, reálne ohraničenie vojenských táborov nútených prác s časovým konečným termínom 31. december 1954. Argumenty na tento časový termín  boli  uvedené a akceptované pri predchádzajúcej novele č. 612/2005 Z. z. aj uznanom nároku na príspevok preradenej oprávnenej osoby do technického prápora, avšak na explicitné časové ohraničenie doby, do ktorej ešte možno poskytnúť príspevok, sa v danom zákone pozabudlo. Druhá formálna úprava je text zákona doplniť zavedením klasifikačného znaku E označujúcim politickú nespoľahlivosť príslušníkov vojenských táborov nútených prác PTP. Preukázateľne uvedený znak E sa dotýka asi 50 % pétepákov. Doteraz nie je obsiahnutý v zákone. Aj tento nedostatok novela odstraňuje. Ako pred predchádzajúcou legislatívnou úpravou, tak aj teraz prax priniesla potrebu spresnenia spôsobu vybavovania žiadostí, potrebu priznania nárokov, z ktorých oprávnení žiadatelia by boli neoprávnene vylúčení. Ani metodicky, ani obsahovo tu nejde o prekročenie rámca pôvodného zákona. Naopak, ide o primerané zachovanie a náležitú realizáciu pôvodného zákona. Pri tvorbe zákona som zohľadnil pripomienky, ktoré som odkomunikoval na ministerstve obrany za účasti pána štátneho tajomníka a príslušnými výkonnými úradníkmi, ktorí vykonávajú odškodnenie. Takisto som zohľadnil reality, ktoré mi poskytol Dr. František Luska, ktorý históriu vojenských táborov nútených prác detailne pozná aj preto, lebo ju vskutku zažil na vlastnej koži. Hlavným poslaním návrhu zákona je zabezpečiť, aby bol pôvodný zámer zákona, t. j. zmiernenie krívd a dôsledkov neodôvodneného utrpenia postihnutých osôb a ich rodín spôsobených štátom v predchádzajúcom režime čo najspravodlivejším spôsobom uskutočnený a zrealizovaný. Ďakujem.
Blanár, Juraj, podpredseda NR SR (2022-05-06):
Pán poslanec Taraba s faktickou poznámkou.
Hus, Igor, poslanec NR SR (2020-07-24):
Ďakujem za slovo. Keby môj syn odflákol diplomovú prácu, určite by som mu k tomu povedal pár šťavnatých slov a upozornil ho, že určite to nie je najlepší štart do života, ale že ešte má šancu, aby svoj ďalší život riadil iným spôsobom. S faktami o svojej diplomovej práci a o jej ostatných nedostatkoch, ktoré pán premiér si uznal, sa bude musieť vysporiadať sám. Ja som išiel na kandidátku hnutia OĽANO s veľkými očakávania, očakávaniami. Aj na základe mojich osobných skúseností som videl, kam vedie politika našich ľudí. Bohužiaľ, tento spôsob politikárčenia sa neskutočným spôsobom zažral aj do všetkých regiónov Slovenska. Počas komunizmu sme všetci vedeli, prečo majú príbuzní straníckych funkcionárov a ich známi rôzne privilégiá a výhody. November ´89 to mal všetko zmeniť. Dodnes sa to nestalo. Za 30 rokov sme nedokázali vystrnadiť z našej politiky a z verejného života pojem naši ľudia ako privilegiono... privilegovanej vrstvy tých, čo sú práve pri moci, tých, ktorí sú, si za peniaze kúpia všetko. Ľudia na Slovensku prestali veriť v spravodlivosť snáď vo všetkých oblastiach. Politici prestali počúvať svojich občanov. Občas im ako holubom hodili pár omrviniek a tie vydávali za veľkú sociálnu pomoc. Medzitým však tiekli milióny zo štátneho rozpočtu do súkromných vrecák. Policajti, prokurátori, ale aj viacerí sudcovia mali to správne číslo v telefóne. Spravodlivosť dostávala na frak. Sám očakávam od novej vlády aj nový prístup k našej krajine, k jej občanom. Dnes nie som presvedčený, že existujú skutočne vážne dôvody na odvolanie predsedu vlády. Určite je to isté upozornenie, že nám novej koalícii nebude nič odpustené... (Prerušenie vystúpenia časomerom.)
Jurinová, Erika, podpredsedníčka NR SR (2012-07-27):
Ďakujem pekne pánovi poslancovi. Posledný ústne prihlásený do rozpravy, pán poslanec Záhumenský, nech sa páči.
Janas, Karol, poslanec NR SR (2024-04-16):
Vážený pán predsedajúci, vážené kolegyne, kolegovia, pán poslanec, ďakujem, že si to vcelku veľmi dobre vystihol a myslím, že treba aj povedať niektoré veci a to aj tak konštruktívne, aby sme si povedali, keď tu stále počúvame, že nám chýbajú relevantné dáta. Ja neviem, ako sa môže niekto po dvoch rokoch drancovania samospráv vôbec dožadovať relevantných dát. Veď predsa ZMOS to úplne jasne povedal, 750 miliónov eur – pre tých, ktorí to nevedia – Matovičov bonus nám zobral 750 miliónov eur. Bodka. To je – relevantné dáta. A bola čiastočná kompenzácia, čiastočná kompenzácia, ktorá v žiadnom prípade nedokázala nahradiť tie výpadky. A to, čo povedal pán poslanec Lackovič, pán poslanec, nie tento rok v máji je problém s tým, že nebudú, že je prepad. Každý rok v máji je prepad. Jednoducho to je ekonomický fakt, že každý rok v máji je prepad, akurát že tento rok vďaka tým miliónom, ktoré nám chýbajú, sa niektoré obce môžu dostať do stavu, že nebudú vedieť uhrádzať, uhrádzať svoje záväzky. Jednoducho je to, bohužiaľ, tak. Čo sa týka toho, keď si povieme, že kde sa stala aj minulý rok chyba, keď teda sa tak bránite v Progresívnom Slovensku toho, že vy nič, tak ja vám pripomeniem, keď ten Heger s Matovičom priši na to, aká je katastrofa v samosprávach, tak dali kompenzačný mechanizmus. Po nástupe Ódorovej vlády sa ten mechanizmus zrušil. Jednoducho tie peniaze, ktoré mali ísť samosprávam, sa zobrali a až potom nová vláda, ktorá nastúpila po voľbách, tie peniaze vrátila. Takže nevyhovárajte sa, že vy neviete, o čom to je. Veľmi dobre ste vedeli, o čom to je, keď to Ódorova vláda brala. A čo sa týka systému, áno, treba systémové riešenia, sa prihováram k tomu a možno už začína tým, že originálne kompetencie v materskom školstve prejdú pod štát a tým, že daňový bonus sa upraví. Tak potom sa môžeme baviť o kompenzáciách do budúcna, ktoré budú... (Prerušenie vystúpenia časomerom.)
Blaha, Ľuboš, podpredseda NR SR (2024-01-17):
Oslovili ste mňa a to nie je možné. Musíte oslovovať predrečníka. Ďakujem.
Hrnčiar, Andrej, podpredseda NR SR (2016-09-23):
Reakcia na faktickú – pán poslanec Kollár.
Blanár, Juraj, podpredseda NR SR (2021-10-26):
Na vaše vystúpenie evidujem štyri faktické poznámky, pán poslanec. Prvý – pán poslanec Pročko.
Heger, Eduard, poslanec NR SR (2019-09-17):
Ďakujem veľmi pekne. Pán kolega, hovoríte, že náš návrh nič nerieši. Tak skúsim to krátko zopakovať. Podľa vášho návrhu musí ísť otec na materskú. Podľa nášho návrhu nemusí ísť na materskú, ak spĺňa podmienky alebo nárok, automaticky dostáva vyšší rodičovský. Čiže tu máte tú zásluhovosť, o ktorej hovoríte. Čiže ak má dieťa rodiča alebo oprávnenú osobu v domácnosti, ktorá spĺňa podmienky nároku na materskú, tak odhliadnuc od toho, či pôjde alebo nepôjde, automaticky na to dieťa poberá vyšší rodičovský. To je ten rozdiel. Čiže to vôbec neni, že nič nerieši. Však pozrite sa, schváľte všetky tri pozmeňováky a bude vybavené. Ale obávam sa, že neschválite ani jeden, tak jak ste teraz povedali na záver. Takže toľko k tomu. Čiže opakujem, stačí, aby niekto, či už oprávnená osoba alebo ktokoľvek v tej rodine mal nárok, to znamená, že tam je pracujúci, v takom prípade tam máte tú zásluhovosť a dostáva. Pretože to je to, čo sme sa bavili, že tá matka kvôli tým pôrodom a tým tehotenstvám objektívne nespĺňa tú podmienku. Ale či už oprávnená osoba alebo teda, či už je to otec, mama, to je jedno, má nárok, tak automaticky ten vyšší rodičovský príspevok tam je. Takže to je veľmi jednoduché. Nechápem, čo na tom môže byť nepochopiteľné a prečo máte dojem, že to nič nerieši, keď to rieši veľmi jednoducho práve tú situáciu toho, aby v tej rodine na dané dieťa, kde jeden z rodičov pracuje, bol nárok na vyšší rodičovský príspevok. Lebo podľa vášho návrhu a sú prípady, kedy ten otec nechce ísť na tú materskú, lebo si to nemôže dovoliť, v takom prípade nebude mať nárok. Čiže vy vyslovene hovoríte, že ten otec musí ísť na tú materskú, ale on nie vždy môže. A v takom prípade tým pádom nemá nárok na ten. Ale my hovoríme, že bude mať vždy.
L. Nagy, poslanec: (2007-11-27):
Chcem uviesť, že údaje, ktoré som tu uvádzal, štatistické údaje, pochádzajú z údajov Slovenského národného strediska pre ľudské práva a boli získané z prieskumných údajov z uvedených štyroch zdravotníckych zariadení z úst, resp. z prameňov nemocnice, zdravotníckeho zariadenia. Čiže toľko k verifikácii, resp. k legitimite týchto údajov. Ďakujem pekne.
Grendel, Gábor, podpredseda NR SR (2021-01-12):
(Nasledujúca veta hovorená súbežne s rečníkom.) Odoberám vám slovo. Vypnite, prosím, mikrofón pánovi poslancovi. Pán poslanec, toto bolo naozaj cez čiaru, takže som vám odobral slovo. S faktickou poznámkou pán poslanec Herák.
Hrnčiar, Andrej, podpredseda NR SR (2016-04-21):
S reakciami na faktické poznámky vystúpi pán poslanec Heger.
P. Frešo, poslanec: (2008-04-09):
Neviem si predstaviť žiaden iný dôvod, pre ktorý táto vláda doslova sa ľutuje a tvári sa, že v médiách nie je prijímaná. Dokonca ide do takých absolútnych extrémov, absolútnych extrémov, že sa ospravedlní cudziemu predstaviteľovi alebo predstaviteľovi cudzieho štátu za spôsob, akým médiá informovali o jeho návšteve. To je niečo, čo si myslím, že je kolenačková politika, čo je dokonca plazivá politika tejto vlády, ospravedlňovať sa predstaviteľovi cudzieho štátu za vlastné médiá. To znamená, ako keby sa ospravedlňoval, keďže médiá sú zrkadlom verejnosti podľa môjho presvedčenia, za názor svojich vlastných voličov. Je to hanba! Je to plazenie sa a je to neuveriteľná urážka aj občanov tejto republiky. Ja by som bol rád, keby mal niekto z pánov sociálnych demokratov odvahu a prišiel to sem vysvetliť, akým spôsobom robí sa zahraničná politika, keď sa ospravedlňujeme za svoje vlastné médiá. Ja si myslím, že východisko z tejto situácie je naozaj opozičný návrh, ktorý tu zaznel, alebo opozičné návrhy, ktoré tu zazneli, o ktorých by mala hrdá sociálnodemokratická vláda naozaj začať rokovať s opozíciou, čo doteraz neurobila, a myslím si, že by bolo správne, keby zoči-voči strachu z vlastných neúspechov sa neutiekala k tomu, že bude deformovať slobodu tlače, že bude deformovať slobodu vyjadrovania, že bude robiť rôzne kroky, ktoré sú na škodu tejto republike, ale aby čestne vytvorila prostredie, a ak ho už nedokáže vytvoriť, tak nech nechá také, aké je, pre slobodnú výmenu názorov tak, aby si mohli občania tejto republiky slobodne sami vybrať bez toho, aby touto verejnou mienkou alebo týmito médiami niekto manipuloval. Ďakujem pekne.
T. Rosová, poslankyňa: (2010-03-04):
Ďakujem.
Bugár, Béla, podpredseda NR SR (2019-06-19):
Nech sa páči, prezentujme sa a hlasujme. (Hlasovanie.) Prítomných 139, za 138, 1 proti. Konštatujem, že návrh sme schválili. Nech sa páči, pán poslanec Buček, uveďte hlasovanie v prvom čítaní o vládnom návrhu zákona, ktorým sa mení a dopĺňa zákon č. 319/2002 Z. z. o obrane, tlač 1519. (Hlasovanie o vládnom návrhu zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a ktorým sa menia a dopĺňajú niektoré zákony , tlač 1519.)
Kmec, Stanislav, poslanec NR SR (2017-03-23):
Ďakujem. Vážený pán predsedajúci, vážené panie poslankyne, vážení páni poslanci, Výbor Národnej rady pre verejnú správu a regionálny rozvoj ako gestorský výbor k vládnemu návrhu zákona, ktorým sa mení a dopĺňa zákon č. 9/2010 Z. z. o sťažnostiach v znení neskorších predpisov (tlač 361), podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 416 z 1. februára 2017 pridelila vládny návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre verejnú správu a regionálny rozvoj a Výboru Národnej rady pre ľudské práva a národnostné menšiny. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: Ústavnoprávny výbor Národnej rady uznesením č. 167 zo 14. marca 2017 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Výbor Národnej rady pre verejnú správu a regionálny rozvoj uznesením č. 80 z 20. marca 2017 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Výbor Národnej rady pre ľudské práva a národnostné menšiny uznesením č. 42 zo 14. marca 2017 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Z uznesení výborov Národnej rady uvedených pod bodom III tejto správy vyplývajú tieto pozmeňujúce a doplňujúce návrhy, ktoré nebudem čítať, nakoľko máte spoločnú správu rozdanú. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto: hlasovať spoločne o bodoch 1 až 17 s odporúčaním gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady bola schválená uznesením gestorského výboru č. 86 z 21. marca 2017. Týmto uznesením ma výbor poveril ako spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Ďakujem.
B. Bugár, podpredseda NR SR: (2005-12-13):
Dávam slovo spoločnému spravodajcovi z výboru pre sociálne veci a bývanie poslancovi Zoltánovi Horváthovi, aby informoval Národnú radu o výsledku prerokovania tohto vládneho návrhu zákona v jednotlivých výboroch. Nech sa páči.
M. Hort, podpredseda NR SR: (2008-10-28):
A teraz dávam slovo spoločnému spravodajcovi z výboru pre hospodársku politiku pánovi poslancovi Petrovi Pelegrinimu, aby informoval Národnú radu Slovenskej republiky o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec, máte slovo.
Danko, Andrej, predseda NR SR (2018-09-18):
Vyhlasujem všeobecnú rozpravu za skončenú. Chce sa vyjadriť pán navrhovateľ? Nie. Chce sa vyjadriť pani spravodajkyňa? Nie. Prerušujem rokovanie o tomtom bode programu. V rokovaní pokračujeme prvým čítaním o návrhu poslanca Miroslava Beblavého na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a ktorým sa menia a dopĺňajú niektoré zákony. Návrh zákona je pod tlačou 934. Návrh na jeho pridelenie na prerokovanie výborom je v rozhodnutiach č. 976, 1090 a 1100. Dávam slovo poslancovi Beblavému, aby návrh zákona uviedol. [Rokovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a ktorým sa menia a dopĺňajú niektoré zákony , tlač 934.]
Žiga, Peter, podpredseda NR SR (2024-01-19):
Pani poslankyňa Nash. Skúste pustiť pani poslankyňu Nash.
Hrnčiar, Andrej, podpredseda NR SR (2020-02-21):
Pán poslanec Krajniak.
Jurinová, Erika, podpredsedníčka NR SR (2015-04-23):
Pán poslanec Kaník.
Ďuriš Nicholsonová, Lucia, podpredsedníčka NR SR (2016-10-27):
Ďakujeme aj my, pani poslankyňa Gaborčáková. Na vaše vystúpenie evidujem tri faktické poznámky. Končím možnosť prihlásiť sa s faktickou poznámkou. Pán poslanec Kotleba.
Číž, Miroslav, podpredseda NR SR (2015-02-04):
Ďakujem, pán minister, za uvedenie tohto vládneho návrhu zákona. Teraz má slovo spravodajca, ktorého určil navrhnutý gestorský výbor pre hospodárske záležitosti, Maroš Kondrót a uvedie spravodajskú správu.
Náhlik, Peter, poslanec NR SR (2014-03-25):
Pán predseda, keďže sme odhlasovali body zo spoločnej správy a hlasovali sme aj o pozmeňujúcich návrhoch poslancov, dajte hlasovať o tom, že prerokovaný vládny návrh prerokujeme v treťom čítaní ihneď.
P. Hrušovský, predseda NR SR: (2005-11-08):
M. Maxon, poslanec: Pán predseda, len by som chcel pripomenúť, že v súlade s rokovacím poriadkom Národnej rady Slovenskej republiky ste mi mali dať priestor na faktickú poznámku po vašom vystúpení, lebo to bol vstup do rozpravy. A, pani kolegyňa, môžete sa prihlásiť aj s faktickou poznámkou, aj s procedurálnym návrhom, ja som zvyknutý na to, že keď rečním vpredu, tak že permanentne hovoríte „ale no“. A mne to vyhovuje inak, keď tu nie ste. Ale, pán predseda, povedali ste, že zaviedlo sa tu také pravidlo. Chcel by som povedať, zaviedli ste ho vy. My sa na tom procese nezúčastňujeme a sme principiálne proti tomu. A už nás skúsenosti mohli ponaučiť, že potom ide permanentne novela za novelou. Vieme si teraz dôkladne zanalyzovať, čo všetky tieto pozmeňujúce návrhy znamenajú? Vieme si dôkladne zanalyzovať, či to, čo tam píše vláda v súvislosti s dopadom na štátny rozpočet, ešte platí? Ja vám poviem konkrétny príklad z nášho pôdohospodárskeho výboru. Bol predložený vládny návrh zákona, ktorý naozaj sme nemohli akceptovať, mal mnohé chyby. Na druhej strane sme rešpektovali to, že taký zákon je potrebné prijať, a tak si sadli odborníci z výboru s predstaviteľmi ministerstva pôdohospodárstva a spracovali takpovediac nový zákon, ale s jedným zásadným rozdielom, že už to nebol vládny návrh zákona, ale poslanecký návrh zákona.
Laššáková, Jana, podpredsedníčka NR SR (2015-04-23):
... čas určený na hodinu otázok uplynul.
Budaj, Ján, poslanec NR SR (2016-09-23):
Ďakujem pekne, pán predsedajúci. Pán Viskupič veľmi správne podčiarkol tému a problém mocenského cynizmu. Mocenský cynizmus, s ktorým sa povie, dobre, tie naše aféry zaberú jeden deň, týždeň, mesiac, ľudia zabudnú, pôjdeme ďalej, valec pôjde ďalej. Od nepamäti u nás zažívame tieto semidemokratické skupiny, ktoré veria na to, že zvalcujú to Slovensko, že odvyknú ľudí od pozornosti politiky, že ich nejak znechutia, že umlčia tú krikľavú opozíciu, ktorá či už to bolo v časoch, keď pán Bugár stál pred takýmto pultom a držal transparent proti Lexovi, alebo je to dnes, keď čakáme na okamih, kedy za tento transparent, ktorý, ktorý len pokojne leží na zemi, bude potrestaný Igor Matovič. Tieto vlny, ako som ich nazval, semidemokratické sa vracajú a Slovensko ich vždy znovu pošle do minulosti. Je to spor, ktorý je mimoriadne nepríjemný, lebo to je spor kultúrny, je to spor medzi husákovsko-jakešovským svetom, kde ten, kto nekradne, okráda svoju rodinu a kde ruka ruku vždy musí umývať, a medzi svetom európskej demokracie, kde platí právo a kde platí slušnosť.
Zajačik, Vladimír, poslanec NR SR (2021-02-03):
... logike tohto návrhu (hovorené súbežne s predsedajúcim), aj keď v ňom nejaká logika a zdravý rozum sa hľadá veľmi ťažko. Tak ako nie ste schopní nájsť nejaký konzistentný postoj k riešeniu pandémie a každý deň vydávate s názorom si odporujúce stanoviská, a rovnako aj zdôvodnenie predloženého návrhu sa opiera o navzájom protichodné dôvody. Až úsmevne vyznieva požiadavka na zrušenie opatrení a zároveň kritika za nedostatočné opatrenia. Raz ste za testovanie, raz proti testovaniu. K očkovaniu rovnako neviete nájsť nejaké stanovisko, ktoré by bolo niečo viac ako vajataním. Takže skutočne neviem, čo to je, či pokročilá schizofrénia, alebo len infantilná zanovitosť rozmaznaného fracka, ktorý síce nevie, čo chce, ale neprestane sa hádzať o zem, kým to nedostane. Takže logická hodnota vašich argumentov je nula. Je tam jediná línia, ktorá sa tiahne celým týmto duchovným veľdielom. Vládu a koalíciu treba odvolať, lebo my to chceme a nutne potrebujeme. Koronokríza je v tomto prípade iba a len zástupný problém. Rozhodujúcim faktorom v jej riešení nie je totižto ani vláda, ktorá má iba obmedzené možnosti, dokonca ani občania, ktorí majú na daný stav síce väčší dosah ako vláda, ale nie sú schopní veci zásadne meniť. Rozhodujúcim faktorom je v tomto prípade totižto samotný vírus a jeho správanie a to neviete ovplyvniť ani vy. Zrejme ste si toho vedomí, lebo žiadne alternatívy neponúkate, teda okrem tej, že vláda musí padnúť. Otázka je, čo vlastne ponúkate. Raz chcete len výmenu premiéra, raz novú koalíciu, ale neviete akú, neviete ponúknuť ani len náznak nejakej alternatívy, teda okrem seba a svojej úderky, pán Pellegrini. Ako váš najväčší politický čin v čase pandémie ja osobne beriem, zvolanie konzília k zužovaniu saka. No hlavne preto, že ste asi jediný človek, ktorý v sedení v karanténe schudol, ale snáď sa to upraví a podľa toho, čo sa tu povedalo, snáď úplne na inom mieste a znovu zase priberiete. A tu sme pri koreni veci, pri skutočnom dôvode, prečo tento návrh predkladáte. Tým dôvodom je strach. Panický strach, že už ste v dosahu spravodlivosti. Váš skoro podpredseda v karpatských dolinách vystupujúci pod krycím menom žigo-, žigožrút lesný už čelí vyšetrovaniam a dnes v jeho firme úraduje NAKA. Dobre viete, čo všetko ste napáchali, a viete, aký trest si zaslúžite. Prišli ste o svojich prokurátorov a sudcov, ktorí vám zabezpečovali beztrestnosť. A viete, že pri, pri tejto koalícii nemáte šancu znovu ukradnúť spravodlivosť a znovu ukradnúť štát a nejaké tie miliardy, ktoré by ste opäť mohli skačurizovať, to už je len taký vedľajší bonus. Prepáčte, že som nebol kultivovaný. Ďakujem.
Danko, Andrej, predseda NR SR (2016-12-07):
Poprosím o zaujatie miesta. Pán poslanec Budaj a pán poslanec Mór. (Pozn. red.: Správne: Mora.) (Ruch v sále.)
Šipoš, Michal, poslanec NR SR (2020-09-22):
Vážený pán predseda, v rozprave vystúpili páni poslanci Juraj Gyimesi, Kristián Čekovský a Roman Foltin, ktorý podal jeden pozmeňujúci a doplňujúci návrh. Pán predsedajúci, dajte, prosím, hlasovať o jedinom bode zo spoločnej správy s odporúčaním gestorského výboru schváliť.
Laurenčík, Milan, podpredseda NR SR (2021-05-04):
Prosím, prezentujeme sa a hlasujme o návrhu pána spravodajcu. Skrátenie lehoty. (Hlasovanie.) Prítomných 130, za 116, proti 1, zdržalo sa 12, nehlasoval 1. Uvedený návrh sme schválili. Prosím, pán spravodajca, ďalšie návrhy.
Laššáková, Jana, podpredsedníčka NR SR (2014-12-09):
S reakciou ešte pán poslanec Osuský a preruším rokovanie, lebo už je 19.30 h, ale nech to ukončíme a ráno budeme mať záver. Nech sa páči.
Jurinová, Erika, podpredsedníčka NR SR (2014-05-14):
Ďakujem. S reakciou sa hlási pán minister. To bude ako faktická poznámka vlastne, áno? Či do rozpravy, lebo som teda, ak chcete do rozpravy, tak sa musím spýtať. Sú nejaké faktické poznámky? Nie sú, nech sa páči, pán minister, máte slovo.
Kollár, Boris, predseda NR SR (2023-02-01):
(Zaznievanie gongu. Ruch v sále.) Prosím kolegov, aby zaujali miesto v sále, a rovnako vás žiadam, aby sme sa utíšili. Budeme pokračovať v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní z emisnými kvótami. Je to tlač 1235, bod 5 schváleného programu. O slovo sa hlási minister Ján Budaj. Súčasne prosím spoločného spravodajcu z výboru pre pôdohospodárstvo a životné prostredie poslanca Jaromíra Šíbla, aby zajal miesto určené pre spravodajcov. Pán minister, nech sa páči. (Reakcia z pléna.) Prepáčte pán minister, ešte predtým som si nevšimol, ospravedlňujem sa. Pán predseda, nech sa páči, máte slovo.
B. Bugár, podpredseda NR SR: (2001-10-31):
Nech sa páči, máte slovo. M. Suchár, poslanec: Vážený pán predsedajúci, vážený pán minister, kolegyne, kolegovia. Dovoľte mi, aby som v mene 16 poslancov predniesol pozmeňujúci návrh k vládnemu návrhu zákona o poštových službách, tlač 1020. Navrhujem zmeniť znenie ustanovenia § 10 ods. 1 nasledovne. Zriaďuje sa Poštový úrad ako orgán štátnej správy na vykonávanie štátnej regulácie poštových služieb so sídlom vo Zvolene. Zdôvodnenie. V súvislosti s reštrukturalizáciou Slovenskej pošty, štátneho podniku došlo k likvidácii strediska poštovej prevádzky vo Zvolene. V Žiline naopak došlo k zlúčeniu strediska poštovej prevádzky Čadca a strediska poštovej prevádzky Považská Bystrica. V Žiline tiež vznikne zložitá situácia pri tvorbe Poštového úradu, pretože dnes je prakticky problematické priame riadenie prevažnej väčšiny kraja. Naopak vo Zvolene je veľmi vyhovujúca budova Slovenskej pošty, ktorá je v súčasnosti voľná a Zvolen je tiež sídlom prepravného uzla, leží na významnej trase, má napojenie priame na Českú republiku, Poľskú republiku, Maďarskú republiku a v ich smere východ - západ. Zriadením Poštového úradu napomôže tiež poloha a okamžite voľná budova, v ktorej by sa tento úrad mohol zriadiť. Je nezanedbateľný aj kontakt blízkosť Zvolena na generálne riaditeľstvo Slovenskej pošty,  štátneho podniku v Banskej Bystrici. Toľko k zdôvodneniu môjho návrhu a ďakujem vopred za podporu.
Danko, Andrej, podpredseda NR SR (2024-01-11):
Poslanec Dej. Procedurálny poslanec Jakab.
Blanár, Juraj, podpredseda NR SR (2022-02-15):
Pán spravodajca? Nech sa páči.
Vaľová, Jana, poslankyňa NR SR (2012-05-03):
Ďakujem veľmi pekne. Ja len veľmi krátko. Nemyslím si, že toto programové vyhlásenie je nekonkrétne. Myslím si, že ukazuje smerovanie a líniu, a možno vy hovoríte o úmysle, ale ja vidím v tomto dobrý zámysel. Táto vláda udala líniu, a to smerovanie a zákony, ktoré prídu, budeme môcť za štyri roky hodnotiť a tieto zákony, ktoré budú predkladané, vláda má ambíciu dať na celospoločenskú diskusiu a predložiť to s konsenzom sociálnych partnerov. V tom nemám veľkú ambíciu a myslím si, že toto bude to správne. Čiže nehovorme teraz o nejakej konkrétnosti, ale skutočne zákony budeme tvoriť štyri roky. A vetu v programovom vyhlásení že „vláda istôt“ by som takisto vnímala možno v inom kontexte ako vy, pretože si myslím, že táto vláda dáva určite ľuďom jednu istotu. Že štyri roky sa nebude hádať medzi sebou, že štyri roky nebude riešiť politické nesváry a politické záležitosti, ale že štyri roky bude riešiť problémy občanov a určite má na to štyri roky, aby predkladala kvalitné zákony v konsenze celospoločenskom. Ďakujem.
P. Hrušovský, predseda NR SR: (2003-06-18):
Panie poslankyne, páni poslanci, prerušujem rokovanie 13. schôdze. Tak ako sme sa dohodli, teraz bude nasledovať spoločné rokovanie výborov, výboru pre hospodárstvo, privatizáciu a podnikanie, výboru pre financie, rozpočet a menu, ústavnoprávneho výboru a pôdohospodárskeho výboru, o všetkých daňových návrhoch, ktorých predkladateľom za vládu Slovenskej republiky je pán podpredseda vlády a minister financií. Prerušujem rokovanie 13. schôdze do zajtra do 9.00 hodiny. Panie poslankyne, páni poslanci, predsedovia výborov, ktoré som spomínal, že budú o pridelených návrhoch zákonov rokovať, žiadajú svojich členov výborov, aby zostali v rokovacej sále. Tu bude spoločné uvedenie návrhov. A potom bude rokovať každý vo svojom výbore. Prosím pánov poslancov, aby rešpektovali žiadosť svojich predsedov výborov. Pána poslanca Farkasa zároveň prosím, aby ako predseda gestorského výboru, výboru pre financie, rozpočet a menu, zaujal predsednícke miesto a viedol ďalšie spoločné rokovanie 4 výborov Národnej rady Slovenskej republiky o prerokúvaných návrhoch zákonov. (Prerušenie rokovania o 15.47 hodine.)
Glváč, Martin, poslanec NR SR (2010-09-09):
Nakoľko musím reagovať na pána Maďariča, tak by som chcel povedať, že súhlasím s pánom Maďaričom, ktorý už v rozprave nesúhlasil s tým, čo povie následne po ňom pán predseda parlamentu Sulík aj pán poslanec Matej. Toto je asi najdôležitejší zákon, ktorý zatiaľ je tuná v novom volebnom období, takže ja by som bol opatrný pri tých pozmeňujúcich návrhoch. A zobral by som si dozadu asi mesiac vyjadrenia pani premiérky. A znovu apelujem na to s týmto, ak chcela získať ústavnú väčšinu, ktorá bola deklarovaná, a vedela o nej už v programovom vyhlásení, a upozorňovali sme na to, mala prichádzať ona, lebo je to vaše stanovisko a váš záväzok voči voličom, s návrhmi, aby si získala opozíciu, aby zahlasovala za tento návrh, lebo ja by som tuná mohol hneď dať niekoľko desiatok pozmeňujúcich návrhov vrátane tých, ktoré by zasahovali do iných zákonov, ako sú napr. majáky jednotlivých ministrov, že ich nemajú voziť policajti, mimo silových, ktoré by mohli ohroziť základné funkcie štátu. Ale nemyslím si, že by mal policajt voziť ministra kultúry, ktorý ide večer do divadla alebo kde. A potom sa bavme aj o takýchto zákonoch. Ale je to taký komplex problémov, že to sa nedá riešiť tu. Ale súhlasím s vami naozaj, že o imunite, a nie je to žiadne zastieranie, poďme sa baviť. Ale poďte sa o tom baviť úprimne. Ale nedovolím, aby jedna z tých troch nožičiek bola urezaná, podrezaná, lebo na to doplatíme možno dneska my, ale o pár rokov možno na to doplatíte vy, lebo naspäť je cesta nemožná. Ďakujem. (Potlesk.)
Šuca Peter, poslanec NR SR (2012-09-19):
Pán predsedajúci, uznesenie výboru ma oprávňuje požiadať vás, aby ste nechali hlasovať o tom, že prerokujeme tento návrh ihneď v treťom čítaní.
Herák, Ján, poslanec NR SR (2020-09-24):
Ďakujem pekne. Pán predsedajúci, dajte, prosím, hlasovať o návrhu uznesenia v znení, ako je uvedené v materiáli, v tlači 92.
Kollár, Boris, predseda NR SR (2022-04-27):
Hlasujeme o skrátení lehoty. Prosím, prezentujme sa a hlasujeme. (Hlasovanie.) Prítomných 141 poslancov, za 90, proti 46, zdržalo sa 5. Uvedený návrh sme schválili.
Madej, Róbert, poslanec NR SR (2010-11-30):
Ďakujem pekne. Vážený pán predseda Národnej rady, dovoľujem si navrhnúť, aby sme bod 33, a to zákon z 19. októbra 2010, ktorým sa mení a dopĺňa zákon o Súdnej rade, vrátený prezidentom Slovenskej republiky na opätovné prerokovanie, prerokovali zajtra ráno o 9.00 hodine. Alternatívne ako druhé hlasovanie navrhujem ako bod 4 súčasnej schôdze. Svoj návrh odôvodňujem tým, že prezidentom vrátené zákony bývajú vždy obvykle prerokované na začiatku schôdze Národnej rady, a to kvôli lehotám a kvôli tomu, že ide skutočne o zvyk, pri ktorom sa prezidentom vrátené zákony takto prerokovávajú. Preto by som navrhoval, aby sme pri prerokovaní tohto schváleného zákona nečakali a v čo najskoršej dobe ho prerokovali. Ďakujem pekne.
P. Hrušovský, podpredseda NR SR: (2002-03-19):
Pristúpime k tajnému hlasovaniu. Postupujeme podľa platného a schváleného volebného poriadku. Chcem pripomenúť, že svoju voľbu vyjadríte tak, že na hlasovacom lístku pri každom mene a priezvisku kandidáta zakrúžkujte tú alternatívu, za ktorú hlasujete, to je slová za, proti, zdržiavam sa hlasovania. Platný je ten hlasovací lístok, na ktorom je zakrúžkovaná alternatíva za najviac u troch kandidátov. Hlasovací lístok je neplatný, ak poslanec pri niektorom mene a priezvisku nevyjadrí svoju voľbu zakrúžkovaním a aj vtedy, ak je menený alebo doplňovaný návrh kandidátov. Prosím teraz overovateľov, aby sa ujali svojej funkcie a dohliadli na priebeh volieb. Súčasne ich prosím, aby overovatelia hlasovali ako prví. Panie poslankyne, páni poslanci, pristúpime k hlasovaniu. (Akt tajného hlasovania.) (Prerušenie rokovania o 15.10 hodine.) (Pokračovanie rokovania o 15.16 hodine.)
Danko, Andrej, podpredseda NR SR (2024-05-14):
Ďakujem. Myslím, že desať minút je dosť. Nech sa páči, pán Pročko.
Mizík, Stanislav, poslanec NR SR (2018-06-18):
Ďakujem za príspevky. Ďakujem ti, Natália, že si to tak pekne vysvetlila. No a, pán poslanec Osuský, vy ste demagóg par excellence. Vy zo zebry urobíte ťavu priebehom, švihnutím jedným prútikom len tak, pšt, a už je to. Teraz sme sa, pán Osuský, teraz sme sa bavili o slovenskom štáte či o vašich oslavách prvej Československej republiky? Vy jednoducho pletie to, hovorím. Vy skrížite jablko s koňom a vznikne z toho jablkokôň. A keď ste spomínali Šaňa Macha, tak k nemu sa môžem vyjadriť. No Šaňo Mach bol naozaj taký ukrutník, že počas vojny, pokiaľ ešte, dokiaľ nevypuklo Slovenské národné povstanie, počas vojny popíjal vínko a mastil karty s Ladislavom Novomeským, známym to ľavicovým intelektuálom, a on mu to potom po vojne nejak tak zrevanžoval, že nešiel na šibenicu. Jednoducho boli... Tak sa hovorí... (Reakcia z pléna.) Ďakujem za slovo, pán demagóg, nevykrikujte. Ja nevykrikujem z miesta. Naučte sa slušnosti pri vašom titule, pri vašich rokoch. Buďte trošku... Při vašem vzdelání... Klídek.
T. Cabaj, podpredseda NR SR: (2009-06-16):
Prerušujem rokovanie o tomto bode programu. Pristúpime k druhému a tretiemu čítaniu o zákone z 28. apríla 2009, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál má tlač číslo 1084, spravodajcom je predseda ústavnoprávneho výboru pán Mojmír Mamojka, ktorého prosím, aby informoval Národnú radu Slovenskej republiky o výsledku prerokovania tohto vráteného zákona vo výbore. Nech sa páči.
Gál, Gábor, poslanec NR SR (2013-05-30):
Ďakujem pekne. Pán poslanec Matovič, vy ste, áno, mali na tom srdiečku to, že nekradnite nám našich Maďarov. Ale ten Orbánov zákon nám našich Maďarov nekradne. Ten Ficov zákon, tá Ficova novela ich tam hádže. Priamo hádže. A vyháňa ich zo Slovenska, lebo vo svojej vlasti ich spraví bez štátneho občianstva, takými bez vlasti. Kompromis, ktorý už spomínal aj pán poslanec Bugár, na ktorý ste sa odvolávali. No kompromis je to, že spravíme riešenie, ktoré bude pre všetkých občanov Slovenskej republiky dobré. Aj pre tých, ktorých niektorí nemajú radi, ale sú už občanmi Slovenskej republiky. Lebo tento návrh pre občanov Slovenskej republiky maďarskej národnosti dobrý nebude a ten problém tu zostane. A my kritizujeme systém, ktorý tu zaviedla Maďarská republika v 2010, ako zlý, ale pred poslednou novelou my sme mali taký istý systém. Taký systém sme mali pre zahraničných Slovákov, ktorým sme udelili štátne občianstvo bez trvalého pobytu. A podľa mňa to bolo správne. Mali by sme sa k tomu vrátiť. My sme mali prvý tento systém. Nie Maďarská republika, ale Slovenská republika. A Maďari neprotestovali. Toto je problém. A čo sa týka článku 5. Áno, ja som si vedomý, že to má dva odseky. Zastupujem skupinu poslancov pred Ústavným súdom s týmto zákonom. Dobre viem. Ale dobre viem aj to, že ako treba uplatňovať právne normy vo vzájomnej súvislosti.
Paška, Pavol, predseda NR SR (2014-03-25):
Ďakujem pekne. Poprosím pána poslanca Krajkoviča o informáciu.
Heger, Eduard, podpredseda vlády a minister financií SR (2020-12-01):
Ďakujem veľmi pekne, pán podpredseda. Dámy a páni, tak ako obvykle, zákon o dani z príjmov je v druhom čítaní, prešiel nejakými úpravami v rámci výboru. Veci, ktoré sme vlastne deklarovali ešte počas leta, boli zapracované do tohto návrhu. Takže som rád, že, že môžme ho ešte teraz pred rokovaním rozpočtu, zajtra vlastne, dorokovať. Takže teším sa na rozpravu a prosím o podporu. Ďakujem veľmi pekne.
Lipšic, Daniel, poslanec NR SR (2015-01-27):
Mal som procedurálny návrh s požiadavkou na pána ministra spravodlivosti, keby ešte mohol v rámci rozpravy vystúpiť, aby sa dalo reagovať, ale keďže ste uzavreli rozpravu, ja som to hovoril aj v minulosti, že je to fajn, keď sa dá ešte reagovať na akoby záverečné slovo ministra. Ja by som to tak, teda ja zvykol robiť, ale už ste asi uzavreli, takže ste to predbehli, pán predseda, teraz.
Viskupič, Marián, poslanec NR SR (2020-09-16):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru a výboru pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedené návrhy prerokovali do 30 dní a gestorský výbor do 32 dní od prerokovania návrhu zákona v prvom čítaní. Vážený pán predsedajúci, prosím, dajte o tomto mojom návrhu hlasovať.
Mičovský, Ján, poslanec NR SR (2012-10-18):
Ďakujem za slovo, pani predsedajúca. Martin, ja ti ďakujem veľmi pekne za všetko a najmä za záver, kde si veľmi pekne a rozumne rozprával o istom vyvrcholení tohto procesu. Skutočne, keď sa pozrieme na záver, keď pôjdeme niekde k tomu cieľu, kdesi na koniec toho tunela, tak si myslím, že ta efektívnosť, ktorú nikto nespochybňuje, bude ozaj veľmi dobre zabezpečená tým, keď sa konečne vrátime k tej starej tradícii Prvej republiky a tu definitívu priklepneme všetkým, nie úplne všetkým, ale všetkým, ktorí si ju zaslúžia svojou výkonnosťou, svojou morálkou, svojou vernosťou firme. Ja si myslím, že minule keď sme o tom rozprávali na výbore, tak štátny tajomník pána ministra tak trocha to nepochopil. Ta definitíva mu nebola celkom blízka. A argumentoval tým, že veď predsa by sme to potom zase vrhli na politické triko strany SMER, ktorá si zabetónuje svojich ľudí. Ja som tam vtedy trocha rozosmial kolegov slovami, však zabetónujte si ich tam, niekto to už urobiť musí. Nemá sa to týkať špičkových pracovníkov. Ak je šéf úradu politickým pracovníkom, no budiž, len sa dohodnime, že bude rešpektovaná jedna úroveň, kde už nebudeme posudzovať pracovníkov skutočne, že z ktorej strany majú preukaz vo vrecku, ale aká je ich, ešte raz hovorím, odbornosť, morálka a výkonnosť. A ak to dokážeme a ak dokáže strana SMER toto urobiť v závere ESO, ktoré tú efektívnosť priklincovalo, s ktorou nikto nemá problém, tak to bude fantázia. A preto veľmi prosím, aby teda aj pán štátny tajomník sa s tým zoznámil, lebo ja mám taký dojem, že pán minister už na tú tému sa kedysi aj vyjadril, že je to jeden z cieľov. Na tom by sme sa mohli ozaj dohodnúť všetci, použijem to klišé, naprieč politickým spektrom, lebo to bude skutočne krok nie pre stranu, nie pre opozíciu, nie pre jedných, pre druhých, ale pre Slovenskú republiku a jej správne fungovanie. Ďakujem.
Laššáková, Jana, podpredsedníčka NR SR (2014-11-08):
Poprosím vás, pán poslanec, reagujte na pána predsedu Národnej rady. On... (Reakcie z pléna.)
Pčolinský, Peter, poslanec NR SR (2016-04-22):
Ďakujem za slovo. Pán Kotleba, váš prejav bol zhruba taký, aký som očakával, ale mňa by zaujímala konkrétna vec. Vy ste vo svojom vystúpení hovorili o podpore slovenských potravín, potravinovej sebestačnosti. Bolo to dosť také všeobecné. Ste sa tam odvolali na nejaký článok ústavy, ktorý je potrebné zmeniť. Ale mňa by skôr zaujímalo, či by ste mi vedeli povedať trošku konkrétnejšie aspoň tromi-štyrmi vetami nejaké opatrenia, ktoré by ste aplikovali do praxe na podporu slovenských potravín. Ďakujem.
Fico, Robert, poslanec NR SR (2020-10-20):
Ďakujem pekne, pán predseda. Navrhujem, aby sme zaradili ako prvý bod programu zajtra ráno o 09.00 hod. vystúpenie povereného člena vlády Slovenskej republiky k projektu celoplošného testovania obyvateľov Slovenskej republiky spojeného s rozpravou. Pán predseda, nie je možné v takejto téme obísť Národnú radu. Odmietam akékoľvek ponuky na neformálne diskusie s kýmkoľvek z vlády. Vláda zodpovedá Národnej rade Slovenskej republiky. Ak má dôjsť ku konsenzu v tomto štáte ohľadne tohto veľkého projektu, je potrebné hovoriť aj s opozičnými stranami a poslanci musia mať možnosť sa oficiálne pýtať predstaviteľa vlády, čo sa deje a ako je to pripravené. Prosím, berme si príklad z jediného úspešného referenda v roku 2004 o vstupe do Európskej únie, ktoré bolo úspešné len preto, lebo opozícia sa k nemu postavila pozitívne, preto tento návrh je podaný v mene klubu SMER – sociálna demo... (Prerušenie vystúpenia časomerom.)
Šipoš, Michal, poslanec NR SR (2020-03-20):
Sľubujem. (Potlesk.)
Blaha, Ľuboš, podpredseda NR SR (2024-06-13):
Ďakujem pekne, pani podpredsedníčka vlády. Pán poslanec Ondrej Dostál má doplňujúcu otázku, nech sa páči.
Pčolinský, Peter, podpredseda NR SR (2022-11-10):
Otváram rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť okrem pána poslanca Galeka, aj pán poslanec Blanár do ústnej rozpravy, pán podpredseda. Uzatváram rozpravu, teda možnosť prihlásiť sa do ústnej rozpravy. Pán poslanec Galek, nech sa páči.
P. Hrušovský, predseda NR SR: (2003-11-06):
(Hlasovanie.) Prítomných je 128 poslancov, za 52, proti 3, zdržalo sa 72, nehlasoval 1. Návrh pani poslankyne Laššákovej sme neschválili. Ďalší návrh, pán spoločný spravodajca.
Zmajkovičová, Renáta, podpredsedníčka NR SR (2013-05-23):
Ďakujem, pán podpredseda vlády. Prosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Milana Halúza a znie: „Vážený pán premiér, mohli by ste nás oboznámiť so stratégiou vlády pri budovaní rozvoja dunajského regiónu, ktorého súčasťou je aj okres Levice, z ktorého pochádzam?“ Nech sa páči, pán podpredseda.